Publication: Magyar Közlöny
Issue: MK-2009-155 (Year: 2009, Number: 155)
Era: 2004-2010
Section: 2009. évi CV. törvény
Paragraph Index: 168

11. CIKK 11.1 Mindegyik Szerzõdõ Állam biztosítja, hogy az érintett illetõséggel bíró Nabucco Vállalat adóügyi kezelése a projekttevékenységek bármelyik részével kapcsolatban nem lesz kevésbé kedvezõ, mint amely más illetõséggel bírókra, más hazai vállalkozókra vagy összehasonlítható, határon átnyúló földgázvezeték-projektekre ugyanolyan körülmények között alkalmazandó az általánosan alkalmazandó adózási szabályai szerint, és, hogy az adóügyi kezelés egyébként összhangban van bármely alkalmazandó projekttámogatási szerzõdésben kifejezetten megállapodott feltétellel. 11.2 Az 1. bekezdés rendelkezéseire tekintet nélkül a projekttevékenységek bármelyik részével kapcsolatban a Nabucco Nemzetközi Vállalat által létrehozott tiszta bevétel (bruttó bevétel csökkentve a Nabucco Nemzetközi Vállalatnál a bevétel megszerzéséhez felmerült közvetlen költségekkel) teljes összege a Szerzõdõ Államoknak az adóztatási jogosultságok megállapítása céljából az egyes Szerzõdõ Államnak a Nabucco csõvezetékrendszer teljes hosszában fennálló arányos részére alapítva lesz betudva. 11.3 A Törökországban alapított Nabucco Nemzeti Vállalat által a Nabucco Nemzetközi Vállalat részére felosztott osztalék mentes a forrásadó alól. A Nabucco Nemzetközi Vállalat által a Törökországban bejegyzett tagja részére felosztott osztalék mentes a forrásadó alól. 11.4 A Nabucco Nemzetközi Vállalat által a Nabucco Nemzeti Vállalatoktól kapott osztalék mentes minden nyereségadó, jövedelemadó, minden személyi vagy társasági adó vagy bármely olyan adó alól, amelynek Ausztriában ezekhez az adókhoz hasonló hatása van. A Nabucco Nemzetközi Vállalat által a Törökországban bejegyzett részvényese részére felosztott osztalék mentes minden nyereségadó, jövedelemadó, minden személyi adó és társasági adó vagy bármely olyan adó alól, amelynek Törökországban ezekhez az adókhoz hasonló hatása van.

Source: https://magyarkozlony.hu/hivatalos-lapok/cf57373582f5bc824f0100da1cf49319f99eaa3a/dokumentumok/c578791d23a3b11ee31643e7d69e8d9639c07187/letoltes